proxectonos/corpus_dominio_legal_administrativo_tmp huggingface dataset:
CONVOCATORIA DO PROCESO SELECTIVO PARA A FORMACIÓN DUNHA BOLSA DE TRABALLO DE AXENTE DE EMPREGO E DESENVOLVEMENTO LOCAL (AEDL)
ADMINISTRACIÓN LOCAL — Municipal — Rosal, O (Persoal, oposicións, 05/03/2021)

Expediente: 110/2021 Procedemento: Seleccións de Persoal e Provisións de Postos Asunto: Proceso selectivo para a formación de bolsa de traballo de Axente de Emprego e Desenvolvemento Local (AEDL) Código SIA: 1327244 Unidade Xestora: Persoal Documento: Anuncio de Alcaldía Por Resolución de Alcaldía, Decreto núm.2021-0202 de data 18/02/2021, resolveuse a aprobación da convocatoria e das bases que rexerán o proceso selectivo para a formación de bolsa de traballo de Axente de Emprego e Desenvolvemento Local (AEDL), mediante o sistema de concurso-oposición, sendo as características do posto as seguintes: Persoal laboral, Grupo A, Subgrupo A2 e nivel de destino 18. As persoas que desexen participar neste proceso selectivo deberán presentar unha instancia cuxo modelo se facilitará no Rexistro Xeral do Concello, así como tamén estará dispoñible na páxina web (https://portal.concellodorosal.es/) e habilitado como trámite na Sede Electrónica (https://orosal.sedelectronica.es). Asemade, deberán achegar a documentación esixible de acordo cas Bases reguladoras do proceso selectivo. A presentación de solicitudes realizarase, preferentemente, a través da Sede Electrónica do Concello, a través do trámite habilitado ao efecto, de xeito presencial no Rexistro Xeral do Concello ou en calquera das formas establecidas no art.16.4, da Lei 39/2015, do 1 de outubro, do Procedemento Administrativo Común das Administracións Públicas. O prazo de presentación de instancias será de 7 días hábiles, a partir do día seguinte á publicación do anuncio da convocatoria no Boletín Oficial da Provincia de Pontevedra. As bases publicaranse íntegramente no taboleiro de anuncios da Sede Electrónica do Concello do Rosal (https://orosal.sedelectronica.es), e na páxina web municipal (https://portal.concellodorosal.es/). A ALCALDESA Ánxela Fernández Callís Documento asinado electronicamente á marxe
DELEGACIÓN ATRIBUCIÓNS ALCALDÍA
ADMINISTRACIÓN LOCAL — Municipal — Cerdedo–Cotobade (Outros documentos, notificacións e informacións públicas, 07/05/2021)

Por decreto da alcaldía de data 29.04.2021 adoptouse a seguinte resolución: Vista a posibilidade de delegación de atribucións contemplada polo artigo 44 do Real Decreto 2568/1986 do 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997 do 22 de xullo de administración local de Galicia pola presente e dada a miña ausencia do termo municipal nesas datas, 1. Delegar en D. Fidel Maria Sabador Casulleras, en canto 1º Tenente de alcalde, a alcaldía o día 29.04.2021.2. Esta resolución surtirá efectos a partir da súa sinatura da mesma, sen prexuízo da súa preceptiva publicación no Boletín Oficial da Provincia.3. Dar traslado da presente resolución ao interesado así como á oficina do Boletín Oficial da provincia para a súa publicación.” Cerdedo – Cotobade. O Alcalde – Jorge Cubela López. Documento asinado dixitalmente á marxe.
PREZOS PÚBLICOS DOS CENTROS MUNICIPAIS AGOSTO 2021
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 07/10/2021)

Aprobación de liquidacións dos servizos municipais, “Residencia de maiores municipal, Servizo de axuda no fogar dependencia, Servizo de axuda no fogar municipal, Escola Infantil municipal do mes de AGOSTO do 2021. Por Decreto de Alcaldía, núm.2021-2196, do 27 de setembro do 2021; aprobáronse as liquidacións de cotas aos usuarios correspondentes ao mes de agosto do 2021 para os seguintes servizos municipais: “Residencia de maiores municipal, Servizo de axuda no fogar dependencia, Servizo de axuda no fogar municipal, Escola Infantil municipal ” por un importe de 26.148,83 euros. Conforme o disposto no artigo 102.3 da Lei 58/2003, de 17 de decembro, xeral tributaria aplicable á facenda das entidades locais en aplicación do disposto no artigo 12 do Real decreto lexislativo 2/2004, de 5 de marzo, polo que se aprobou o texto refundido da lei reguladora de facendas locais, quedan expostos ao público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003 xeral tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: En cumprimento do disposto no artigo 24 do Regulamento xeral de recadación, exponse o público o seguinte anuncio de cobranza: Prazo de ingreso: o período voluntario de cobranza dos ingresos de dereito público indicados será do 20 do mes da aprobación ata o 19 do segundo mes posterior ou hábil posterior. Lugar de ingreso: para as débedas non domiciliadas, nas entidades bancarias colaboradoras (A Banca e Banco Santander), empregando o documento de ingreso (carta de pagamento) que se entregará a solicitude dó contribuínte no departamento de Rendas ou no propio Centro xestor. E mediante cargo en conta polos servizos económicos municipais para as domiciliacións autorizadas polo contribuínte. No caso de perda do devandito instrumento, o obrigado ao pagamento poderá obter un duplicado nas Oficinas do departamento de Rendas municipal. Os contribuíntes non domiciliados deberán solicitar o documento de ingreso na oficina indicada, e efectuar o pagamento debido, posto que a non recepción non exonera da obriga do pagamento, e non impide a utilización da vía de constrinximento. O vencemento do prazo en período voluntario, sen ter sido satisfeita a débeda, determinará o comezo do procedemento de constrinximento, o devindicamento do recargo e demais conceptos esixibles tal e como se fixa no artigo 26 e 28 e 161 da Lei 58/2003 xeral tributaria. Documento asinado dixitalmente.
APROVEITAMENTO MADEIREIRO. VENTA DE MADEIRA NO MUP 563 (42,8 HA.), EXPTE.360572000001
ADMINISTRACIÓN LOCAL — Municipal — Entidade Local Menor de Bembrive (Vigo) (Poxas, 29/06/2021)

O Alcalde Pedáneo da Entidade Local Menor de Bembrive aprobou o Prego de Cláusulas Económico– Administrativas que regulan a adxudicación, mediante poxa pública, do aproveitamento madeireiro no Monte de U. P. 563, "San Cibrán, Aradas e outros", pertencente á Entidade: 1. Obxecto. Enaxenación do aproveitamento madeirable a resultas incendio / temporal / pragas / claras, nunha superficie aproximada de 42,8 Has. de Pinus Pinaster no MUP 563 San Cibrán, Aradas e outros. Volumen con cortiza: 10 €/Tm, 17 €/Tm e 22 €/Tm de Pinus Pinaster; prezo base de taxación 9.983,00 € e prezo índice de 12.478,75 €. Cunha taxa de 193,38 €. Prazo de execución 12 meses.2. Prezo base de taxación.9.983,00 €, sen IVE, correspondente co prezo base de taxación fixado polo Servizo de Montes, resultante de establecer os seguintes prezos unitarios: 10 €/Tm, 17 €/Tm e 22 €/Tm de Pinus Pinaster nunha superficie aproximada de 42,8 hectáteas.3. Mostra do aproveitamento. Os interesados en visualizar o aproveitamento poranse en contacto coa Vocal de Montes desta Entidade; tlf.: 619419314.4. Exame dos Pregos. Os Pregos de Cláusulas Eco. Advas. e de Prescricións Técnicas Particulares que concreta a forma de realiza-lo aproveitamento están a disposición dos interesados na Entidade Local de Bembrive, Praza Mosteiro 1- Bembrive (Vigo). Admitiranse vía correo electrónico chamando ao tlf.: 986423148 de 9,00 a 14,00 h.5. Prazo de presentación de ofertas. Presentaranse dentro dos 26 días naturais seguientes ao da data de publicación deste anuncio no Boletín Oficial correspondente, en días laborables, sábados excluídos, entre as 9,00 e as 14,00 horas. No caso de que o último día fora sábado ou festivo, prorrogarase o prazo ata o seguinte hábil.6. Fianzas provisional e definitiva. A fianza provisional é de 199,66 €, a definitiva será do 4% do prezo de adxudicación, IVE engadido. Bembrive (Vigo), na data de sinatura electrónica. O Alcalde Pedáneo.
ELEVACIÓN A DEFINITIVA DA APROBACIÓN INICIAL DE MODIFICACIÓN DA ORDENANZA REGULADORA DA ACTIVIDADE DE FURANCHOS E LOUREIROS NO CONCELLO DE PONTEVEDRA
ADMINISTRACIÓN LOCAL — Municipal — Pontevedra (Ordenanzas e Regulamentos, 04/03/2021)

O Pleno deste Concello, na sesión ordinaria de 28.12.2020, aprobou inicialmente a modificación da Ordenanza reguladora da actividade de furanchos e loureiros no Concello de Pontevedra. No Boletín Oficial da Provincia de Pontevedra nº 3, de data 07.01.2021, publicouse anuncio de exposición ao público, non presentándose reclamacións durante o prazo conferido ao efecto, polo que se entende elevada a definitiva a aprobación inicial, tal e como se sinalaba no anuncio previo de exposición pública. Isto de conformidade co previsto no art.49 da Lei 7/1985, de 2 de abril. Polo tanto, e segundo o art.70.2 da referida Lei 7/1985, procédese á publicación do texto íntegro da modificación da ordenanza definitivamente aprobada para a súa entrada en vigor, o que se producirá unha vez transcorrido o prazo previsto polo art.65.2 da mesma lei. Así mesmo o texto íntegro da modificación publicarase no apartado “normativa municipal” do menú “transparencia” da sede electrónica do Concello de Pontevedra (sede. pontevedra. gal), de conformidade co establecido no artigo 7 da Lei 19/2013, en relación ao artigo 5.4 da mesma. O texto íntegro da modificación definitivamente aprobada é do teor literal seguinte: 1. O Concello de Pontevedra, establece o comezo da tempada anual de funcionamento dos furanchos o 1 de xaneiro e o seu remate o 30 de xuño de cada ano.2. Fóra desa tempada non se poderán abrir furanchos e non se admitirá ningunha solicitude individual das persoas titulares dos furanchos, nin sequera excepcional ou motivada, que supere os límites establecidos para a tempada xeral de furanchos, agás que tales circunstancias excepcionais, como as medidas consecuentes á declaración dun estado de alarma ou outras semellantes, impidan ao sector o normal desenvolvemento da tempada no período ordinario anual, en cuxo caso poderase interesar a modificación do período, que deberá ser aprobado por acordo da Xunta de Goberno Local, ao que se lle dará a oportuna publicidade, pero en ningún caso máis aló do 31 de xullo.” Contra a aprobación definitiva da modificación da ordenanza, poderá interporse recurso contencioso-administrativo ante a Sala do contencioso–administrativo do T. S. X. de Galicia, no prazo de 2 meses a contar desde o día seguinte ó da súa publicación (arts 10 e 46 da Lei 29/1998). Isto sen prexuízo de interpor calquera outro recurso que se entenda máis procedente e sexa conforme a Dereito. O que se fai público en exercicio das funcións conferidas a esta secretaría polo artigo 122.5. d) da Lei 7/1985, e 47 e) do Regulamento Orgánico Municipal do Pleno e das súas Comisións. Pontevedra, ao día da sinatura O Secretario,
APROBACIÓN DEFINITIVA DO PROXECTO DE URBANIZACIÓN DO POLÍGONO DELIMITADO NOS TERREOS DA ONCE, SITUADOS ENTRE AS RÚAS DE LUIS BRAILLE, RÚA DE SANTA LUCÍA E CAMIÑO DAS ABILLEIRAS
ADMINISTRACIÓN LOCAL — Municipal — Pontevedra (Urbanismo e Patrimonio, 17/02/2021)

A Xunta de Goberno Local do Concello de Pontevedra, na sesión ordinaria que tivo lugar o día 28/12/2020, adoptou, entre outros, o seguinte acordo: (.) Prestar aprobación, con carácter definitivo, ao “Proyecto de urbanización del ámbito de la parcela propiedad de la ONCE, situada entre la R/Luis Braille y el Instituto Torrente Ballester”, documento refundido datado en maio do 2020, subscrito polos arquitectos Eugenio Jiménez Passolas, Gustavo Pérez Álvarez e Amador Rey Camiño, que incorpora documentación modificativa que complementa, substitúe, e anula, en canto ás fases de execución e de xeito non substancial, á correlativa do proxecto aprobado inicialmente pola Xunta de Goberno Local en data 16/09/2019 (epígrafes 0, 1.3 e 1.4 da memoria, Anexo XI -memoria valorativa e xustificativa dos cambios introducidos no proxecto de urbanización como consecuencia do convenio subscrito entre a ONCE e Antonio Manuel Mogio Minervini- e novos planos A01 e A02); instrumento promovido pola corporación de dereito público denominada Organización Nacional de Ciegos Españoles (ONCE), na súa cualidade de propietaria única do polígono delimitado nos terreos da súa propiedade abranguidos entre as rúas de Luis Braille, rúa de Santa Lucía e camiño das Abilleiras, en desenvolvemento da modificación puntual do PXOU, con ordenación detallada e de convenio urbanístico e ao que se incorpora, como parte integrante deste, o informe emitido o 20/04/2020 pola Subdirección Xeral de Aeroportos e Navegación Aérea da Dirección Xeral de Aviación Civil (CSV DJYFBX58C19BMSAS), que será dilixenciado xunto coa restante documentación obxecto de aprobación definitiva. (.) Contra o acto que se notifica, que pon fin á vía administrativa, poderá interporse recurso contencioso-administrativo ante o Xulgado competente desta orde de Pontevedra, nos 2 meses contados desde o día seguinte ao da presente notificación (arts 46 e 14 da Lei 29/1998). Non obstante, potestativamente, poderá interporse recurso de reposición ante o órgano autor desta resolución, no prazo de 1 mes, contado desde o día seguinte ao da presente notificación (art.124 da Lei 39/2015). Isto sen prexuízo de interpor calquera outro recurso que estime e sexa conforme a Dereito. O recurso de reposición deberase resolver e notificar no prazo dun mes, entendéndose desestimado polo transcurso de dito prazo sen resolución expresa e notificada (arts 124 e 24.2 da Lei 39/2015). Neste caso poderase interpor recurso contencioso-administrativo no prazo de seis meses contados dende o día seguinte de aquel no que deba entenderse presuntamente desestimado (art.46.1 e 4 da Lei 29/1998). Pontevedra, 30 de decembro de 2020 O concelleiro secretario da Xunta de Goberno Local Raimundo González Carballo
EXPOSICIÓN PÚBLICA APROBACIÓN INICIAL ORDENANZA DAS TERRAZAS
ADMINISTRACIÓN LOCAL — Municipal — Marín (Ordenanzas e Regulamentos, 27/07/2021)

O Pleno do Concello de Marín, na súa sesión ordinaria celebrada o 8 de xullo de 2021, acordou aprobar inicialmente a “Ordenanza reguladora das licencias de instalacións de terrazas no Concello de Marín” a cal se expón ao público nas oficinas de Secretaría do Concello de Marín polo prazo de TRINTA DÍAS hábiles, contados a partir do seguinte ao da publicación deste anuncio no Boletín Oficial da Provincia, aos efectos de que as persoas interesadas podan presentar, no Rexistro de Entrada do Concello de Marín, as alegacións que estimen oportunas. No caso de non presentarse alegacións entenderase aprobada definitivamente. Marín, na data da sinatura dixital A ALCALDESA–PRESIDENTE Asdo.: María Ramallo Vázquez
PUBLICACIÓN DA DIRECCIÓN DA SEDE ELECTRÓNICA DO CONCELLO DE RIBADUMIA
ADMINISTRACIÓN LOCAL — Municipal — Ribadumia (Outros documentos, notificacións e informacións públicas, 11/06/2021)

A Lei 39/2015, de 1 de outubro, do Procedemento Administrativo Común das Administracions Públicas, outorga o dereito dos cidadáns a relacionarse coas Administracións Públicas por medios electrónicos, regulando así mesmo os aspectos básicos da utilización das tecnoloxías da información na actividade administrativa e nas relacións dos cidadáns coas Administracións. A estos efectos, o Pleno municipal do Concello de Ribadumia, en sesión ordinaria do 4 de xaneiro de 2018, adoptou o seguinte acordo: “Crear a sede electrónica do concello de Ribadumia na dirección electrónica https://portalcidadan.ribadumia.org ” Ribadumia, 2 de xuño de 2021. O Alcalde, David. J. Castro Mougán.
DH. W36.70085. SOLICITUDE DE DANIEL ANGEL COSTAS GONZÁLEZ, DE AUTORIZACIÓN OBRAS DE REHABILITACIÓN E AMPLIACIÓN DE VIVENDA UNIFAMILIAR TRADICIONAL NO LUGAR DE SAN CIBRÁN, PARROQUIA DE DONAS (SANTA BAIA), GONDOMAR
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 02/02/2021)

As obras solicitadas consisten no “Proxecto básico de rehabilitación e ampliación de vivenda tradicional” ata acadar unha superficie construída de 267,10 m2 consistentes na demolición dos galpóns existentes e apertura de ocos en muros existentes, execución de soleiras e cimentacións de formigón, estrutura metálica, cuberta cerámica inclinada, cerramentos exteriores de formigón, divisións con placas de escaiola, instalación de canalizacións, servizos e carpintarías, urbanización exterior, construción de piscina de vaso de formigón de 5,00x3,00 e máis execución de peche de lindes de malla metálica e adecuación do existente de cachotaría de pedra, en parcela de referencia catastral 7088502NG1578N0001DJ, en zona de policía e a unha distancia de 93 m do leito do río San Ciprián, no lugar San Cibrán, parroquia de Donas, concello de Gondomar. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Gondomar ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. O xefe do servizo territorial (P. S. Resoluc. dirección de Augas de Galicia do 20/02/2017)
CONVOCATORIA EN BASE A SOLICITUDE DE SUBVENCIÓN Á CONSELLERÍA DE ECONOMÍA E IGUALDADE MEDIANTE PROCEDEMENTO SI461A
ADMINISTRACIÓN LOCAL — Municipal — Cañiza, A (Persoal, oposicións, 11/02/2021)

O Concello de A Cañiza presentou solicitude de subvención ante a Consellería de Emprego i Igualdade, para a contratación de 2 mulleres que sofren violencia de xénero, por medio da subvención solicitada a tal efecto polo Concello, en base a normativa da Resolución de 1 de xuño de 2021, e publicada no DOG nº 5 de data 11 de xaneiroo de 2021. Tal e como dispón a normativa de referencia, as candidatas interesadas en participar no procedemento de selección, deberán ser remitidas como consecuencia do resultado da oferta de emprego emitida polo Concello de A Cañiza, e tramitada na oficina do Servizo Público de Emprego de Galicia sita no Termo Municipal. O ámbito de búsqueda da oferta de emprego é o municipal. Por medio deste Proxecto, se solicitou a subvención para a contratación de 2 mulleres, coa ocupación eas características expostas a continuación: O procedemento de selección se iniciará unha vez se reciba a Resolución positiva concedente da subvención de referencia, e o persoal será contratado coas características establecidas na mesma. As bases específicas do procedemento poderán consultarse, unha vez se inicie o procedemento de selección, no taboleiro de anuncios da Casa Consistorial do Concello e no taboleiro de anuncios da páxina WEB oficial do Concello da Cañiza, sito na sede electrónica e con dirección https://caniza.sedelectronica.es.Estes serán os principais medios para dar publicidade a tódalas notificacións dos actos que deriven do procedemento selectivo. E para que conste aos efectos de publicidade da convocatoria sobre o procedemento de selección de referencia motivo do mesmo, se firma dixitalmente á marxe, polo Alcalde: Luis Antonio Gómez Piña.
APROBACIÓN DEFINITIVA DO ORZAMENTO MUNICIPAL 2021
ADMINISTRACIÓN LOCAL — Municipal — Pazos de Borbén (Presupostos e cadros de persoal, 05/03/2021)

O Pleno da Corporación en sesión ordinaria de data 27.11.2020, adoptou acordo de aprobación inicial do Orzamento Xeral da Corporación, xunto co cadro de persoal para o exercicio 2021, por un importe global de 1.862.200,00 euros. O dito expediente foi exposto ao público durante 15 días hábiles, sendo publicado o anuncio no Boletín Oficial da Provincia nº 236 de data 07/12/2020. Durante o período de exposición pública indicado, non foron presentadas alegacións debéndose entender elevado a definitivo, o acordo plenario de aprobación do Orzamento xeral da Corporación para o exercicio 2021. En consecuencia, e de conformidade co establecido no artigo 20.3 do R. D. 500/90 e 169.3 do R. D. Lex.2/2004, polo que se aproba o Texto refundido da Lei reguladora das facendas locais, faise pública a aprobación definitiva do expediente do Orzamento Xeral do Concello, para o exercicio 2021, o Anexo de Inversións e as Bases de Execución do Orzamento, co seguinte resumo por capítulos: Así mesmo e de conformidade co establecido no artigo 90 da Lei 7/1985, de 2 de abril, se publica ANEXO relativo ó Cadro do Persoal aprobada para o exercicio 2021, que aparece dotada no Orzamento da Corporación para o mesmo exercicio. O que se fai público para xeral coñecemento e efectos procedentes, significándose que contra a aprobación definitiva do orzamento, a tenor do establecido no artigo 171.1 do Texto Refundido da Lei Reguladora das Facendas Locais, se poderá interpor directamente recurso contencioso administrativo, na forma e prazos que establece a Lei 29/1998, reguladora da xurisdición contencioso administrativo. DOCUMENTO ASINADO ELECTRONICAMENTE
MODIFICACIÓN DE CRÉDITO
ADMINISTRACIÓN LOCAL — Municipal — Tomiño (Presupostos e cadros de persoal, 28/12/2021)

Aprobado definitivamente o expediente de modificación de créditos nº 09/21 consistente nun Expediente de modificación de créditos nº 09/21 consistente nun Suplemento de crédito por importe de 312.447,84 euros financiado financiado con Remanente Líquido de Tesourería para Gastos Xerais, cumprindo o establecido no artigo 169.3 do Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, faise público que, despois do devandito expediente, o resume por capítulos do orzamento de gastos e ingresos queda do seguinte modo: Contra a devandita aprobación, poderán os interesados interpor, se así o estiman, recurso contencioso-administrativo consorte o establecido no artigo 171.1 do Real Decreto Lexislativo 2/2004, de 5 de marzo. A alcaldesa, Sandra González Álvarez. Asinado en Tomiño por sinatura dixital certificada na data que se indica a marxe.
APROBACIÓN, EXPOSICIÓN AO PÚBLICO E COBRANZA DO PADRÓN DO CONSERVATORIO DE MÚSICA 50% DA MATRÍCULA E 1º TRIMESTRE CURSO 2021-2022
ADMINISTRACIÓN LOCAL — Municipal — Cangas (Recadación, 25/10/2021)

A ALCALDÍA-PRESIDENCIA, mediante Resolución de data 18 de outubro de 2021, RESOLVEU PRIMEIRO: Aprobar o Padrón da Taxa por impartición de ensinanzas no Conservatorio Profesional de Música do Concello de Cangas correspondente ao 50% da matrícula e ao 1º trimestre do curso 2021-2022 ao abeiro do establecido na Ordenanza Fiscal nº 19. SEGUNDO: Establécese o período voluntario de cobranza entre os días 29 de outubro de 2021 e 28 de decembro de 2022. O cargo en conta dos recibos domiciliados será o día 5 de novembro de 2021. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
DH. A36.69515 CALIXTO LÓPEZ BARREIRO, TRANSMISIÓN E NOVACIÓN DA CONCESIÓN DUN CAUDAL DE AUGA NO LUGAR DO RIBADEIRO, CONCELLO DE RIBADUMIA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 25/03/2021)

Este anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Maria Bertila Morillo Raigon CAUDAL: 86,00 m3/ano DESTINO: rega ORIXE: río Umia LUGAR: Rabadeiro PARROQUIA: Ribadumia CONCELLO: Ribadumia A auga cáptase mediante bomba de aspiración a través de tubaxe soterrada fronte a parc.20277 do pol.501 e condúcese a invernadoiro existente nesta parcela para rega. Na mesma parcela preténdese construír caseta bloques formigón para albergar instalación permanente da bomba, mantendo as tubaxes xa existentes. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ribadumia ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
PAGAMENTO DOS XUROS POR EXPROPIACIÓN PARA A OBRA CLAVE N/PO/91.10.3, NO CONCELLO DE PONTEVEDRA
XUNTA DE GALICIA — CONSELLERÍA DE INFRAESTRUTURAS E MOBILIDADE — Servicio Provincial de Pontevedra (Outros documentos, notificacións e informacións públicas, 16/11/2021)

En cumprimento do artigo 49 do Regulamento de expropiación forzosa, do 26 de abril de 1957, acordo facer o pagamento de xuros dos bens e dereitos afectados polas obras:“ Variante da PO- 546 no termo municipal de Pontevedra entre O Regueiriño e a PO-11”, de clave: N/PO/91.10.3, no concello de Pontevedra, que figuran expostos no taboleiro de anuncios do concello. O pago realizarase mediante transferencia bancaria a quen figura como titular na acta previa. No suposto de cambio na titularidade da propiedade que figura na acta previa, deberán achegar documentación que acredite a transmisión da propiedade e DNI do novo titular. Para proceder ao pagamento, os titulares dos bens e dereitos afectados deben proporcionar un certificado de titularidade da conta bancaria co número de conta completo (incluído IBAN e BIC) dentro dos dez (10) días hábiles, no que todos os propietarios figuren conxuntamente como titulares. No caso de que no devandito período non se proporcione a documentación, a transferencia aos titulares non se poida levar a cabo e/ou a propiedade dos bens e dereitos afectados non se acreditase suficientemente, o importe fixado depositarase na Caixa Xeral de Depósitos. A documentación requirida debe presentarse por calquera dos seguintes medios: nas oficinas de asistencia en materia de rexistros, nas oficinas postais dirixidas ao Servizo Provincial da Axencia Galega de Infraestruturas de Pontevedra, (Avda. Victoria Moreno 43, 1º, 36.003 Pontevedra), mediante presentación electrónica, ou por calquera dos medios previstos no artigo 16 da Lei 39/2015 do Procedemento Administrativo Común das Administracións Públicas. Pontevedra, na data da sinatura electrónica O xefe do Servizo Graciela Concepcion Barru Anchico
APROBACIÓN INICIAL ORZAMENTO 2021
ADMINISTRACIÓN LOCAL — Municipal — Cerdedo–Cotobade (Presupostos e cadros de persoal, 20/05/2021)

O pleno do Concello de Cerdedo-Cotobade en sesión extraordinaria de data de 11 de maio de 2021 adoptou o acordo de aprobación inicial do Orzamento Municipal para o exercicio 2021, así como o cadro de persoal polo que en cumprimento do establecido no artigo 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, exponse ao público na Intervención Municipal do Concello, polo prazo de quince días hábiles, contados a partires do seguinte ao da publicación do presente edicto no Boletín Oficial da provincia, co fin de que durante o referido prazo poidan formularse as alegacións ou reclamacións que se consideren oportunas. De non presentarse reclamacións durante o indicado prazo o orzamento considerarase definitivamente aprobado. Cerdedo – Cotobade 13 de maio de 2021. O Alcalde – Jorge Cubela López.
APROBACIÓN DEFINITIVA DO ORZAMENTO XERAL DA DEPUTACIÓN DE PONTEVEDRA PARA O EXERCICIO D0 2021
ADMINISTRACIÓN LOCAL — Provincial — Deputación Provincial (Presupostos e cadros de persoal, 11/01/2021)

O Pleno da Deputación de Pontevedra, na sesión extraordinaria que tivo lugar o día 8 de xaneiro de 2021, acordou a aprobación definitiva do orzamento xeral da Deputación para o exercicio de 2021, que comprende: O deputado delegado área de Réxime Interior, O secretario Economía, Facenda e Oral, (Delegación efectuada por R. P. nº 2019012988 de data 15-07-2019) Carlos López Font Carlos Cuadrado Romay
CONCOVATORIA DO PROCESO SELECTIVO PARA A CONTRATACIÓN DE POSTERIOR CREACIÓN DUNHA BOLSA DE EMPREGO DE PERSOAL LABORAL TEMPORAL PARA CUBRIR OS POSTOS DE ENCARGADO/CAPATAZ DE BRIGADA, PÉON CONDUTOR E PEÓN FORESTAL PARA A BRIGADA DE PREVENCIÓN
ADMINISTRACIÓN LOCAL — Municipal — Pontecesures (Persoal, oposicións, 17/03/2021)

Por Resolución da Alcaldía nº 98/2021 de data 08/03/2021, aprobáronse as bases que regularán a convocatoria do proceso selectivo para a contratación e posterior creación dunha bolsa de emprego de persoal laboral temporal para cubrir os postos de encargado/capataz de brigada, peón condutor de vehículo de extinción e peón forestal para brigada de prevención de incendios e outros postos relacionados co mantemento medioambiental e xestión da biomasa e protección do medio ambiente, mediante o sistema de concurso-oposición. O prazo de presentación de instancias será de dez días hábiles a contar desde o seguinte ao da publicación deste anuncio no Boletín Oficial da Provincia de Pontevedra. As bases íntegras atópanse publicadas no taboleiro de anuncios e na páxina web do Concello (www.pontecesures.org). Pontecesures, O Alcalde – Juan Manuel Vidal Seage. (Documento asinado dixitalmente na data indicada á marxe).
LISTA PROVISIONAL DE PERSOAS ADMITIDAS E EXCLUÍDAS DO PROCESO DE SELECCIÓN DÚAS PRAZAS DE SUBALTERNA/O, ENCADRADAS NA ESCALA DE ADMINISTRACIÓN XERAL, SUBESCALA SUBALTERNA, RESERVADAS A PERSOAS CON DISCAPACIDADE INTELECTUAL (CL2020N)
ADMINISTRACIÓN LOCAL — Provincial — Deputación Provincial (Persoal, oposicións, 18/05/2021)

O deputado delegado en materia de Persoal, en virtude das competencias delegadas da Presidencia, ditou a seguinte De conformidade co disposto na base décimo primeira da convocatoria publicada no Boletín Oficial da Provincia de Pontevedra (BOPPO) núm.1, 4 de xaneiro de 2021, correspondente á convocatoria Prazas vacantes no cadro de persoal funcionario da Deputación de Pontevedra, incluidas na Oferta de Emprego Público dos anos 2017 e 2018 (CL2020N), RESOLVO aprobar a lista provisional de persoas aspirantes admitidas e excluídas no proceso de selección de dúas prazas de Subalterna/o, encadradas na escala de Administración xeral, subescala subalterna, reservadas a persoas con discapacidade intelectual, que figura como Anexo I desta resolución. Na mesma se determinan as causas de exclusión. Esta Resolución publicarase no BOPPO e en https://sede.depo. gal/ e exporase no taboleiro de anuncios do Pazo provincial. Tanto as persoas aspirantes excluídas coma as omitidas, por non figurar nas relacións de admitidos, disporán dun prazo de 10 días hábiles, contados a partir do seguinte ó da publicación desta resolución no BOPPO, para poder emendar os defectos que motivasen a súa exclusión ou omisión. Despois de concluído este prazo ditarase unha resolución definitiva coa relación de admitidos, a composición do tribunal de selección, a data da súa constitución e do primeiro exercicio, que se publicará a través dun anuncio no BOPPO, en https://sede.depo. gal/ e no taboleiro de anuncios do Pazo provincial. Subalterna/o, encadradas na escala de Administración xeral, subescala subalterna, reservadas a persoas con discapacidade intelectual ① Celga non achegado ① Celga non achegado **Titulación admitida condicionada á presentación do título académico esixido e expedido pola Administración competente.
MODIFICACIÓN DA ORDENANZA FISCAL REGULADORA DA TAXA POR MODIFICACIÓN ARTIGO 2 DA VIXENTE ORDENANZA FISCAL.
ADMINISTRACIÓN LOCAL — Municipal — Campo Lameiro (Ordenanzas e Regulamentos, 22/12/2021)

O Pleno deste Concello, en sesión ordinaria celebrada o día 2 de decembro de 2021, acordou a aprobación provisional de aModificación da Ordenanza fiscal reguladora da taxa por modificación artigo 2 da vixente Ordenanza Fiscal. E en cumprimento do disposto no artigo 17.2 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, sométese o expediente a información pública polo prazo de trinta días a contar desde o día seguinte da inserción deste anuncio en o Boletín Oficial da Provincia, para que os interesados poidan examinar o expediente e presentar as reclamacións que estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, estará a disposición dos interesados na sede electrónica deste Concello [http://campolameiro.sedelectronica. gal]. Se transcorrido devandito prazo non se presentaron reclamacións, considerarase aprobado definitivamente devandito Acordo. DOCUMENTO ASINADO ELECTRONICAMENTE
INFORMACIÓN PÚBLICA DO PLAN DE DESPREGAMENTO DUNHA REDE DE COMUNICACIÓNS POR FIBRA ÓPTICA PRESENTADO POR AVATEL TELECOM S. L.
ADMINISTRACIÓN LOCAL — Municipal — Marín (Outros documentos, notificacións e informacións públicas, 26/08/2021)

Vista a Resolución de Alcaldía de data 09.08.2021, pola que se incoa expediente para a aprobación do Plan de Despregamento dunha rede de comunicacións por fibra óptica presentado por AVATEL TELECOM S. L. En virtude do artigo 34 da Lei 9/2014, de 9 de maio, de Telecomunicacións en relación co artigo 83 da Lei 39/2015, de 1 de outubro, do Procedemento Administrativo Común das Administracións Públicas, sométese a información pública por prazo de 20 días, estando o expediente 2021 UR410-014 para a súa consulta no Departamento de Urbanismo de 09:00 a 14:00 horas. A súa vez, estará a disposición na sede electrónica deste Concello. A alcaldesa María Ramallo Vázquez
IN407A 2021/37-4 UFD DISTRIBUCIÓN ELECTRICIDAD, S. A., SOLICITUDE DE AUTORIZACIÓN DUNHA INSTALACIÓN ELÉCTRICA NO CONCELLO DE O GROVE
XUNTA DE GALICIA — VICEPRESIDENCIA SEGUNDA E CONSELLERÍA DE ECONOMÍA, EMPRESA E INNOVACIÓN — SERVIZO DE ENERXÍA E MINAS (Outros documentos, notificacións e informacións públicas, 04/03/2021)

Para os efectos previstos na Lei Lei 24/2013, do 26 de decembro, do Sector Eléctrico e no Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica, sométese a información pública a petición de autorización administrativa e de declaración de utilidade pública, en concreto, e a urxente ocupación que leva implícita da instalación eléctrica que se describe: A relación concreta e individualizada dos bens ou dereitos que se van expropiar figura no anexo. Todas aquelas persoas ou entidades que se consideren afectadas poderán presentar as súas alegacións nesta xefatura territorial, avenida María Victoria Moreno 43, 36003 Pontevedra, no prazo máximo de trinta días, a partir da última publicación ou notificación individual. O proxecto encóntrase a disposición do público para a súa consulta no portal da Vicepresidencia segunda e Consellería de Economía, Empresa e Innovación (http://ceei.xunta. gal/transparencia/documentos-sometidos-a-informacion-publica) durante o prazo de trinta días hábiles, contados a partir do día seguinte ao da publicación deste anuncio no Diario Oficial de Galicia. Durante o dito período calquera persoa poderá achegar, por escrito, os datos oportunos para rectificar posibles erros na relación de persoas, bens e dereitos afectados, así como formular as posibles alegacións por razón do disposto no artigo 145 do Real decreto 1955/2000 anteriormente citado. Pontevedra, 18 de febreiro de 2021 O xefe territorial Tomás Nogueiras Nieto Finca 1.- municipio: O Grove; paraxe: Coenlleiras; titular: Comunidade de Montes Veciñais en Man Común de San Vicente; afección: 17,24 m2 para o apoio 1. Finca 2.- municipio: O Grove; paraxe: Revolta; referencia catastral: 36022A026005370000EB; titular: descoñecido; afección: 15,99 m2 para o apoio 2 e 5,16 m2 para 4 metros de liña subterránea. Finca 3.- municipio: O Grove; paraxe: Grove; referencia catastral: 36022A022003460000EY; titular: descoñecido; afección: 3,14 m2 para o apoio 3.
DEPÓSITO DE MUDA ESTATUTARIA DA ORGANIZACIÓN PARQUISTAS DE CARRIL
XUNTA DE GALICIA — CONSELLERÍA DE TRABALLO E BENESTAR — Sección de Mediación, Arbitraxe e Conciliación (Outros documentos, notificacións e informacións públicas, 13/05/2021)

De conformidade co disposto no artigo 13 do Real decreto 416/2015, do 29 de maio, sobre depósito de estatutos das organizacións sindicais e empresariais, constituídas ao amparo da Lei 19/1977, do 1 de abril, (BOE nº 147, do 20/06/2015), e para os efectos que no citado artigo se recollen, faise público que na Sección de Mediación, Arbitraxe e Conciliación desta xefatura territorial, presentouse con data 30 de abril de 2021, por Carmen Vanesa Maria Alcor Serghie Cerveron, en calidade de presidente da, ata entón denominada, AGRUPACION DE PRODUCTORES DE PARQUES DE CULTIVO DE CARRIL, documentación sobre depósito de modificación estatutaria desta federación, acordada en Asemblea Xeral Extraordinaria celebrada o 05/04/2021. A modificación afecta ao artigo 1, pola que muda a súa denominación pola de PARQUISTAS DE CARRIL, os artigos 2, 3, 4, 7, 8, 11, 12, 13, 15, 18, 19, 20, 22, 23, 25, 26, 27, 28, 29, 34, 35 e 38, engadese o artigo 40 e suprimese a disposición final. O texto dos novos estatutos depositados é de acceso público, polo que calquera persoa poderá examinalo e solicitar copia, segundo o disposto no artigo 23 do Real decreto 416/2015. De conformidade co disposto no artigo 173 da Lei 36/2011, do 10 de outubro, da xurisdición social, os que acrediten un interese directo, persoal e lexítimo, poderán impugnar os estatutos depositados ante o xulgado do social. Vigo, coa data da sinatura electrónica. A xefa territorial – Marta Mariño Regueiro
ACORDO INICIO EXPEDIENTE CESIÓN DE BENS AUDITORIUM DE GOIÁN
ADMINISTRACIÓN LOCAL — Municipal — Tomiño (Urbanismo e Patrimonio, 10/06/2021)

O Concello de Tomiño, na súa sesión do pasado 31 de maio de 2021 acordó e por unanimidade incoar expediente de cesión gratuíta dos bens que de seguido se citan e a favor da ASOCIACION SOCIOCULTURAL DE GOIAN de conformidade coas previsións dos artigos 79 e 110 do Regulamento de Bens das CC. LL aprobado por RD 1.372 /86 de 13 de xuño, e demais normativa de aplicación, e para desenvolver a actividade de Escola de Música actividade de Escola de Música dos seguintes locais sitos no AUDITORIUM DE GOIAN O que se fai público a efectos de reclamacións polo prazo de 20 días contados a partires da súa publicación no Boletín Oficial da Provincia. De non presentarse as mesmas entenderase definitivamente aprobadas continuandose coa correspondente tramitación do expediente: TOMIÑO A ALCALDESA NA DATA QUE OBRA NA CORRESPONDENTE SINATURA ELECTRONICA
APROBACIÓN PROVISIONAL ORZAMENTO 2021
ADMINISTRACIÓN LOCAL — Municipal — Portas (Presupostos e cadros de persoal, 08/04/2021)

Aprobado inicialmente polo Pleno do Concello, na sesión ordinaria do día 26-03-2021, o orzamento xeral, as bases de execución, o cadro de persoal funcionario e laboral para o exercicio económico de 2021, de acordo co previsto no artigo 169 do texto refundido da Lei reguladora das facendas locais, aprobado polo Real Decreto Lexislativo 2/2004, do 5 de marzo, e no artigo 20 do Real Decreto 500//1990, do 20 de abril, exponse ao público o expediente e a documentación preceptiva na secretaría deste concello, por prazo de quince días hábiles, contados a partir do seguinte ao da publicación do presente edicto no boletín oficial da provincia, co fin de que durante o mesmo poidan formularse as reclamacións e alegacións que se consideren oportunas. Conforme ao acordo adoptado, o orzamento considerarase definitivamente aprobado si non se presentan reclamacións. Portas, 29 de marzo de 2021 O ALCALDE Ricardo Martínez Chantada DOCUMENTO ASINADO ELECTRONICAMENTE
DELEGACIÓN OFICIO VODA A FAVOR O SR. CONCELLEIRO D. ANDRÉS SAMPEDRO FERNÁNDEZ
ADMINISTRACIÓN LOCAL — Municipal — Ponteareas (Outros documentos, notificacións e informacións públicas, 22/07/2021)

Con data 13 de xullo de 2021 o Sr. Alcalde por substitución ditou o Decreto número 2021-1688 en resposta a solicitude (nº de rexistro de entrada 2021-E-RC-4290) para a autorización de matrimonio civil entre Dna. Juan Sebastian Torrallardona Berrouet con DNI *****285-A e D. Fulgencio Jose Jianyi Stanculescu Regolf con DNI ******192-D o 17 de xullo de 2021, as 12:30 horas na Quinta de Pías, sita no municipio de Ponteareas. En uso das atribucións que me confiren os artigos 21.1 s) da lei 7/1985, de 2 de abril, Reguladora de Bases de Réxime Local (LRBRL) e o artigo 51.1 do Código Civil. De acordo co establecido no artigo 21.3 da LRBRL e nos artigos 114 a 118 do R. D. 2568/1986, de 28 de novembro, polo que se acorda o Regulamento de Organización, Funcionamento e Réxime Xurídico das Entidades Locais. O Sr. Alcalde resolveu delegar puntualmente no Maria Betty Cobler Iñarritu Alina Nicoleta Piston Ghisa súa atribución para a autorización do matrimonio civil referenciado. Documento asinado electronicamente.
DH. A36.66436 CONCESIÓN DUN CAUDAL DE AUGA A Mª LUÍSA NAVEIRO PINTOS, NO CONCELLO DE PONTEVEDRA (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 21/12/2021)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 17 de novembro de 2021 e como resultado do expediente incoado ó efecto, outorgouse a Mª Luísa Naveiro Pintos unha concesión de 459,9 m3 anuais de auga que procede dun pozo situado no lugar de Pazos, na parroquia de Marcón (San Miguel), no concello de Pontevedra (Pontevedra) con destino a uso doméstico. O xefe do Servizo de Tramitación Técnico-Administrativa do Dominio Público Hidráulico Claudia Ioana Kunkel Mykhayliv
APROBACIÓN INICIAL ORZAMENTO EXERCICIO 2021
ADMINISTRACIÓN LOCAL — Municipal — Poio (Presupostos e cadros de persoal, 03/02/2021)

Aprobado inicialmente polo Pleno da Corporación, en sesión ordinaria celebrada o día 26 de xaneiro de 2021, o Orzamento deste Concello para o exercicio económico de 2021, que contén a documentación sinalada nos artigos 162 a 193 do Texto Refundido da Lei Reguladora das Facendas Locais, aprobada polo Real Decreto Lei 2/2004, de 5 de marzo, e en cumprimento do disposto no artigo 169.1 de dito Texto Refundido, exponse ao público polo prazo de quince días hábiles, para que durante o citado prazo, poidan formularse as reclamacións e suxestións que consideren oportunas ante o Pleno. O Orzamento considerarase definitivamente aprobado se durante o citado prazo non se presentan reclamacións; en caso contrario o Pleno disporá dun prazo de un mes para resolvelas. (Asinado dixitalmente a marxe) O Alcalde: Luciano Sobral Fernández)
APROBACIÓN DEFINITIVA DO ORZAMENTO 2021 E CADRO DE PERSOAL
ADMINISTRACIÓN LOCAL — Municipal — Cambados (Presupostos e cadros de persoal, 21/06/2021)

No Boletín Oficial da Provincia de Pontevedra nº 92 do 18/05/2021 publicouse anuncio de exposición ao público do Orzamento deste Concello xunto coas súas Bases de Execución e Cadro de Persoal para o exercizo 2021, sen que se presentasen reclamacións durante o prazo conferido ao efecto (15 días hábiles, que se estenderon entre o 19/05/2021 e o 08/06/2021). En consecuencia, é polo que se entende aprobado definitivamente o documento, entrando en vigor logo da presente publicación no Boletín Oficial da Provincia de conformidade co establecido no artigo 169 do Real Decreto Lexislativo 2/2004 do 5 de marzo, polo que se aproba o texto refundido da Lei Reguladora das Facendas Locais. Contra a aprobación definitiva do orzamento poderá interpoñerse directamente recurso contencioso-administrativo, na forma e prazos que establecen as normas da devandita xurisdición. A interposición do citado recurso non suspenderá por sí so a aplicación do orzamento definitivamente aprobado, tal e como determina o artigo 171.3 do Real Decreto Lexislativo 2/2004 do 5 de marzo, polo que se aproba o texto refundido da Lei Reguladora das Facendas Locais. ESTE DOCUMENTO ASÍNASE ELECTRONICAMENTE
EXPOSICIÓN PÚBLICA E APROBACIÓN INICIAL NO INVENTARIO DE CAMIÑOS LUGAR QUINTELA
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 03/08/2021)

O Pleno da Corporación municipal na sesión ordinaria de data 30 de xuño de 2021, acordou o que de seguido se transcribe: “1º) Aprobar inicialmente a alta no inventario municipal de camiños do camiño catastrado como parcela 9008 poligono 47 sito no lugar Quintenla-Pontellas 2º) Someter o expediente a exposición publica durante un prazo de un mes mediante publicación no boletín oficial da provincia e taboleiro de edictos do concello. de non se presentaren alegacións ou reclamacións durante o periódo de exposición publica entenderase elevado a defitivo o acordo ós efectos da inventariación do camiño no inventario municipal. “ O Porriño, 27 de xullo de 2021. A Alcaldesa. Eva García de la Torre
RESOLUCIÓN DEDICACIÓN EXCLUSIVA CONCELLEIRO DELEGADO DE URBANISMO E DEPORTES
ADMINISTRACIÓN LOCAL — Municipal — Mos (Outros documentos, notificacións e informacións públicas, 25/05/2021)

De conformidade co establecido no artigo 75.5 da Lei 7/1985, do 2 de abril, reguladora das bases do réxime local, dáse publicidade á Resolución desta Alcaldía de data 13 de maio, relativa á determinación da dedicación exclusiva do Concelleiro delegado de Urbanismo e Deportes, que consta da seguinte parte resolutiva: Primeiro: Aprobar a asignación de dedicación ao Concelleiro delegado de Urbanismo e Deportes, D. José Areal Giráldez para exerxer as funcións de Concelleiro Delegado de Urbanismo e Deportes en réxime de dedicación exclusiva, de conformidade co acordo plenario de data 26 de abril de 2021. A dedicación exclusiva se levará a efecto conforme as contías, condicións e termos acordados polo Pleno nese acordo. Segundo: Notificar o presente ao interesado, Kostadin Ivanov Degollada El Kadi, que deberá aportar número de afiliación á Seguridade Social, e certificado de número de conta bancaria, no caso de que no consten previamente no Concello. Terceiro: Dar traslado do presente acordo á Intervención e á Tesourería aos efectos económicos e administrativos correspondentes e procédase de conformidade co previsto no art.75.5 da Lei 7/1985, do 2 de abril, reguladora das Bases de Réxime Local e art.8.1 f) da Lei 19/2013, do 9 de decembro, de transparencia, acceso á información pública e bo goberno, a súa publicación no Boletín Oficial da Provincia, no taboleiro de anuncios do Concello e na sede electrónica (portal de transparencia). Cuarto: Dar traslado do presente acordo ao Pleno na seguinte sesión ordinaria. A Alcaldesa Asdo. Nidia María Arévalo Gómez DOCUMENTO ASINADO DIXITALMENTE